AlexejDobrolubov/national_council_slovak_2010 huggingface dataset:
90. schôdza NR SR - 8.deň - A. dopoludnia
Dátum: 2023-05-12
Poslanec: Kyselica, Lukáš (OĽANO)
Druh vystúpenia: Vystúpenie s faktickou poznámkou

112. Takže budem reagovať na kolegu Vetráka, ale aj na teba, Marián, vlastne tým pádom... (Prerušenie vystúpenia predsedajúcim.) Pčolinský, Peter, podpredseda NR SR Na kolegu Vetráka. Kyselica, Lukáš, poslanec NR SR ... áno, ale, ale tým pádom odpoviem aj na to. V podstate zodpovednosť verejných funkcionárov pri nakladaní s verejnými prostriedkami je obsiahnutá v množstve tých právnych predpisov, kde je sankcia ukladaná zväčša subjektu, v ktorom došlo k tomu porušeniu zákonnej povinnosti, ale nie osobe, ktorá má priamu rozhodovaciu právomoc v tomto smere. Tak ako hovoril Milan pri novele zákona o verejnom obstarávaní, sme čiastočne zaviedli tú hmotnú zodpovednosť a ďalej to je ešte v zákone o štátnom podniku, sto jedenástke, sto deväťdesiatke. Tam je ešte tiež čiastočná. Teraz ide o to, že aj SaS presadzuje súkromnú obžalobu a my v tejto hmotnej, hmotnej zodpovednosti tiež dávame tento princíp actio popularis, čo je súkromná žaloba. Je to de facto skoro to isté, len jedno je trestné konanie a jedno súkromné. Súkromná žaloba a súkromná obžaloba. Tam ide o to, že podstata je v tom, že v súkromnej, možnosť súkromnej osoby podať žalobu v mene štátu v situáciách, kde štátu zjavne vznikla táto škoda. Samozrejme by bolo potrebné upraviť ešte aj CSP-čko v deväťdesiatke, v deväťdesiat trojke. Som rád, že sa tam zavádza tá hrubá nedbanlivosť, lebo aj v návrhu novely Trestného zákona je nedbanlivosť evidovaná, teda predkladaná ako hrubá nedbanlivosť, takže o podrobnostiach sa môžme potom baviť. Zrejme viacej ti povie Milan, lebo už mi končí faktická. Áno, ako si povedal, to je na zverených veciach, pokiaľ je tá hmotná zodpovednosť zamestnancovi tie tri platy, tak áno, podľa Zákonníka práce takáto, takáto sankcia tam je. Ale toto je naozaj o úplne inom. Tak ako sa trestajú podniky za škodu spôsobenú na verejných financiách, tak takto isto tá zodpovednosť by mala byť... (Prerušenie vystúpenia časomerom.)
90. schôdza NR SR - 7.deň - B. popoludní
Dátum: 2023-05-11
Poslanec: Kyselica, Lukáš (OĽANO)
Druh vystúpenia: Vystúpenie

198. Ďakujem veľmi pekne. Vážený pán predsedajúci, vážené pani poslankyne, páni poslanci, dovoľte, aby som vás informoval o prerokovaní uvedeného návrhu zákona na ústavnoprávnom výbore. Národná rada pridelila návrh zákona na prerokovanie ústavnoprávnemu výboru, ktorý určila aj ako gestorský výbor a určila lehoty na prerokovanie návrhu zákona vo výbore. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor návrh zákona prerokoval a odporúčal ho schváliť. Časť IV. správy obsahuje tri pozmeňujúce návrhy. Gestorský výbor odporúča o nich hlasovať spoločne a schváliť ich. Gestorský výbor zároveň odporúča Národnej rade uvedený návrh zákona schváliť aj ako celok. Správa ústavnoprávneho výboru o prerokovaní návrhu zákona pod tlačou 1393a bola schválená uznesením ústavnoprávneho výboru z 2. mája 2023. Týmto uznesením ma zároveň výbor ako spravodajcu poveril, aby som na schôdzi Národnej rady informoval o výsledku rokovania výboru a predkladal návrhy v zmysle príslušných ustanovení rokovacieho poriadku. Pán predsedajúci, otvorte, prosím, rozpravu.
90. schôdza NR SR - 10.deň - A. dopoludnia
Dátum: 2023-05-17
Poslanec: Kuffa, Štefan (-)
Druh vystúpenia: Vystúpenie s faktickou poznámkou

84. Ja tiež začnem, pán Oravec, s tým, čo ste v úvode povedali. No k tomu pánu Budajovi, on všade vidí tých proruských agentov. Presne tak, jak to hovoríte. Ale pred rokom ´89 on všade videl tých proamerických agentov, viete teraz. Teraz vidí tých proruských a pred tým videl všade tých proamerických. Nuž, toto je zmýšľanie agenta ŠTB, to sa ani nečudujte, že to tak je. No a tá Európska komisia, tak sme ju tuná takto spomínali, však to úplne stratila rozum a všetko chcú zničiť. Proste nie je možné, aby my sme odrazu prešli na elektromobily a proste Slovenská republika vôbec na to neni, neni pripravená. Na tú hovoríme o jednej hrozbe, tuná tak to zaznieva, tuná pán Budaj to hovoril, že ruská hrozba a čínska, tá mu nevadí. No viete, ale my by sme mali uvažovať tak, ale aj hlavne konať, že ani Čína, ani Rusko pre nás hrozbou nie sú. Prosím vás pekne, to tiež sa, sme sa zaplietli tuná do konfliktu rusko-ukrajinského, táto vláda na čele s Hegerom, prosím vás pekne, to narobili nám také problémy, ale raz tá vojna skončí, raz ten konflikt skončí, ale tu bude treba si sadnúť za rokovací stôl. A my takáto malá krajina za každú cenu len sme sa museli do týchto vecí montovať. Ja som sa tak zamyslel, pán Oravec aj nad tým, že kde sú tí všetci environmentalisti a tí ekoteroristi? Tuná hovoríme o spaľovacích motoroch, že aký to je obrovský problém. Ale že na Ukrajine denno-denne je delostrelecká paľba, rakety a kde čo všetko, vybuchujú sklady, zhoria benzín, nafta, palivo, všetko to ide proste do toho ovzdušia, ale ja nepočujem tuná tých ekoteroristov, že by sa nejak tak vyjadrovali, že ak sa ničí to životné prostredie. Ale my že by sme chodili peši, bez áut. Elektromobily sú síce fajn, ale nie je možné nahradiť momentálne to úplne ako tieto spaľovacie motory, ktoré sú aj v domácnostiach. Ohrozíme firmy, naše domácnosti a rodiny.
90. schôdza NR SR - 10.deň - A. dopoludnia
Dátum: 2023-05-17
Poslanec: Kuffa, Štefan (-)
Druh vystúpenia: Vystúpenie s faktickou poznámkou

72. Tak Marián, ako si povedal, tuná kolega Budaj nám tu bude nadávať do pacientov, do demagógov a podobne. Ten, ktorý mimovládky tu podporuje. A ja to tak doplním. Korytnačky tu bude monitorovať a počítať za 400-tisíc eur. To je jeho ekológia. Ale že by jeden stromček zasadil, to som ešte nevidel, že by nejaký tuná urobil. A keď si tak spomenul ešte tie kone, vieš, aj tie parné stroje, tak ma to tak napadlo. Si predstav, Marián, ja ti poviem takúto vec. Parné stroje neprežili dodnes, ale kone áno. Ale Budaj bol ten, ktorý na Muránskej planine tie kone chcel zlikvidovať, chov koní na Muránskej planine. To je on, to je presne ten jeho environmentálny postoj. To je on. A tie kone dodnes pracujú v lesoch. V lesoch robia, stále robia. A tie prežili aj stroje, aj všetko. Ale on by zlikvidoval všetko. No však ja neviem, že či tí ľudia mu poďakujú za to, že odrazu začnú chodiť peši, ale nikde sa nepresunú. A proste žijeme nejakú inú dobu. On sa z druhých tu posmieva, že sú z doby kamenej, ale neviem akej, prosím vás pekne. A to je úplne blud. Viete, si spomínal aj tú slnečnú, aj veternú energiu a tak. My dnes už vidíme, že to nie je také ekologické a nie je to také jednoduché. To životné prostredie je zaťažené. Tie fotovoltaické články, ktoré zaberajú polia a úrodnú pôdu. A keď tu človek pozerá na dolniakoch, kde kade sú, ako tieto tzv. elektrárne fotovoltaické, jednak to vyzerá zle a zaťažuje to životné prostredie. Ako to budeme likvidovať? Rovnako aj tá veterná energia nie je taká jednoduchá. A Marián, poviem ti takto. To je super, ty jazdíš na elektromobile. Včera si to spomínal, ako všetko dopestuješ. To je chvályhodné, aj všetko. Ale jednoducho nie je to ekologickejšie, Marián. Nie každý má na elektromobil, aby si ho kúpil. Nie každý to má. A vieš, keď ty na tom elektromobile väčšiu vzdialenosť, po meste dá sa s tým jazdiť, ale že by si ďalej kdesi ako cestoval, to nie je mysliteľné na dovolenku, že by si išiel s elektromobilom.
90. schôdza NR SR - 10.deň - A. dopoludnia
Dátum: 2023-05-17
Poslanec: Kuffa, Štefan (-)
Druh vystúpenia: Vystúpenie s faktickou poznámkou

58. Pán Budaj, viete, keď som vás tak počúval, tak najlepšie by bolo, keby sme mali perpetuum mobile, ale to jednoducho nie je možné. Hej, tu strašíte tuná zo spaľovacími motormi, hovoríte tu o časticiach azbestu, ktoré pri brzdení, jak zamorujú a tak. Dovolím si povedať, že Slovensko je jedno z najzelenších krajín vôbec vo svete a máme naj, jedno z najlepších životných prostredí vôbec ako vo svete ako také. Áno, nemusíte s tým súhlasiť, ale ja vidím budúcnosť energie práve v tej jadrovej energetike, aj keď možno vám sa to ako nebude páčiť, ale keď by sa nám podarilo spustiť Mochovce 4. blok, tak mnoho vecí sa ako porieši. Elektromobily, no super, môžte o tom spievať, koľko chcete, ale čo ste zrobili celá vláda za tie tri a pol roka alebo za štyri roky, aby mi by sme mali nejaké nabíjacie stanice. Však nemáme nič, prosím vás pekne. To ako keď by ste išli z východného Slovenska do Bratislavy a cestovali by ste tri dni, tri dni. Tri dni jedným smerom a tri dni ako naspäť. Myslíte, že ľudia vám s tým budú ako súhlasiť, no tak to ste na obrovskom omyle. A skúste to pán Budaj povedať, ste povedali pri automobilovom priemysle, áno Slovensko je takou automobilovou veľmocou. Povedzte to dvadsať, tridsaťtisíc ľuďom, zamestnancom, že stratia prácu. A vy to tak pekne abstraktne tuná ľúbivo poviete, že nebudeme vyrábať automobily, avšak budeme vyrábať ako niečo iné. No spaľovacie motory, niečo iné. Ale veď to povedzte, však ste bývalý minister, tak povedzte, čo budeme vyrábať a čo budú vyrábať ako tí ľudia, povedzte to tým mužom a matkám rodín, ktorí sú živiteľmi rodín, že stratia prácu a prídu o tú prácu. Prosím vás, pekne tu si dávate také termíny a také úlohy, ktoré nie sú splnené. Tu sa budete smiať aj s tým vašim Šuchom o DNA Slovákov, jak keby my sme boli vygumovaní. Naopak, my Slováci, aby sme pôsobili na celú Európu, aby celá Európa zmenila to DNA pobláznenie, ktoré tuná je a takých poblúznencov je veľmi veľa.
90. schôdza NR SR - 10.deň - A. dopoludnia
Dátum: 2023-05-17
Poslanec: Kuffa, Štefan (-)
Druh vystúpenia: Vystúpenie s faktickou poznámkou

36. Rodičia sú tí, ktorí majú prioritné právo vychovávať a formovať svoje deti, nikto iný, rodič. Škola a školské prostredie má byť nápomocné. Tu nemajú stáť v opozícii rodina, rodičia a škola proti sebe. Preto ten informovaný súhlas, keď by sa zaviedol, tak to je úplne super vec, kde vlastne rodičia jednak budú informovaní o týchto sexuálnych deviantných praktikách, ktoré chcú ako, ktorými chcú kaziť ako naše deti a o promiskuitnom spôsobe ako života a navádzať ich proste na tieto zvrátenosti, tak v podstate rodičia by boli tí, ktorí by do týchto vecí zasahovali a jednoducho rozhodli o tom, že či áno alebo nie. Ale kolega, ktorý tu ako hovoril o premene človeka a tak, tak som zamyslel nad takouto myšlienkou, akože premena človeka. Áno, premeniť človeka tak, že ty si muž a teraz sa vydávaš, vydávaš sa za ženu a zmeníš sa a plastickými operáciami a podobne na ženu alebo naopak žena sa zmení ako na muža. Takáto premena človeka neexistuje, neexistuje takáto premena človeka. Ale človek za svoj vlastný život, aby sa menil, premieňal. Ako? No k lepšiemu, aby sme my formovali duše a ducha našich detí a premieňali ich na osobnosti, na človeka. A to je predovšetkým v rodinách. Ale nemôže byť rodina torpédovaná tak, jak tu je cez legislatívu a nami poslancami Národnej rady. My najprv ničíme rodinu, rozvrátime rodinu a potom plačeme ako nad tým všetkým. Ale budúcnosť každého národa je v deťoch, v mládeži. Preto nezabíjajme ich duše, ale formujme ducha a duše našich detí. Nikdy to nedopusťme to zabíjanie duší našich detí.
90. schôdza NR SR - 10.deň - A. dopoludnia
Dátum: 2023-05-17
Poslanec: Kuffa, Štefan (-)
Druh vystúpenia: Vystúpenie s faktickou poznámkou

20. Tí progresívci, to sú takí agresívci. To je agresívne Slovensko, nie Progresívne Slovensko. To sú len termíny ako zavedené. To sú suverénne agresívci. Sladkými rečičkami sa ti bude ako prihovárať a ti pichne nôž do chrbta. Ale tu kolegu Vašečku by som tak opravil. No ja tak som sa zamyslel nad tým. Vážim si ako všetky ženy. No bol by som opatrný pri takomto výroku ako dnes. No ja som sa tak zamyslel, či si ja vážim ako všetky žene. Musím sa priznať, že nie. Lebo tie, ktoré sa vydávajú za ženy a sú to muži, a to sú tie tras... či transženy, či čo sú to, prosím vás pekne, no a ako si môžete takého trubiroha vážiť, prosím vás pekne. A on povie, že on je ženou, prosím vás pekne. A vy ste ten blbec, ktorý to vidíte ako ináč. No tak dneska sa kde-kto vydáva za dáku škatu, tu kolegyňa povie, že a čo keď sa cíti niekto ako, ako pes. No dobreže sa necíti ako tchor a neotravuje ešte aj celú tú spoločnosť, aj sa tak správa, prosím vás pekne. No tak to sú to tie, to tie blúznice a pán Šucha tu bude rozprávať o nejakej, nejakom DNA. A to je jaký to, vedúci Európskej komisie, prosím vás pekne?! Toho treba odvolať! On mal byť už dávno odvolaný pri takýchto výrobok, prosím vás pekne. To takto ako budeme nadbiehať tej Európskej únie a týmto blúznivcom, ktorí tuná sú. Tak my sme asi padnutí na hlavu. A pretože to naše DNA je veľmi ako dôležité, aby sme si to zachovali, ten informovaný súhlas je tu veľmi dôležitý. Prečo? Aby my sme nezdeformovali tú našu mládež, aby my sme formovali ducha, dušu ale aj telo. Však aby si ty nebol ako taká padavka, lebo jak sa hovorí to príslovie slovenské, však ich máme krásne, v zdravom tele zdravý duch. Ak ty otužuješ svoje telo, otužuješ aj svoju dušu. A to veľmi nám na tom záleží. Ale keď ja zabijem tvoju dušu a zabíjam tvoju dušu a ducha, no tak budeš taká mľandravka, to budeš bábovka, budeš sa vydávať za babu, za ženu, také ženy si ja nikdy ctiť nebudem.
90. schôdza NR SR - 10.deň - A. dopoludnia
Dátum: 2023-05-17
Poslanec: Kuffa, Štefan (-)
Druh vystúpenia: Vystúpenie s faktickou poznámkou

16. Ďakujem, som myslel že ešte ďalší sa... Ďakujem za to, ale ešte z tej dôvodovej správy chcem uviesť tuná ďalších autorov - Kallová, Čierna a tu je publikácia: ´Partnerská a sexuálna výchova – pracovný zošit pre stredné školy a gymnáziá´, ktorú vydal Ústav výskumu sociálnej komunikácie Slovenskej akadémie vied. Prosím vás pekne. To je jaká ostuda, to je jaká ostuda. A oni to nazývajú, ešte len si to nazvú ešte aj učebnicou. Učebnica, no tak to je taká drzosť návod na sexuálnu zvrátenosť a deviáciu našich detí, prosím vás pekne. No načo my máme toto zaťažovať myslenie, myseľ, mysle a duše našich detí. Ale tu nie je to zaťaženie. Ale my zabíjanie duše našich detí. A to je veľmi vážny problém. Tuná telesná výchova, to odignorujete, že či tí, no keby mali tie decká každý deň hodinu telesnej výchovy, prosím vás pekne, tak to tým deťom dnešným našim chýba. A rovnako aj tá formácia ako duší a ten duchovný rozmer. Však nielen z chleba je živý človek, ale z každého slova, ktoré vychádza z Božích úst, tak to poviem tak, ale aj z každého slova ako takého. A tá formácia, tá formácia toho ducha tak tá je veľmi ako dôležitá. A tá proporcionalita, ktorá má byť medzi telesným, hmotných svetom, však ja to nepodceňujem to telo. Však preto ja som aj bol za tie telesné výchovy, ale kde je rozmer ducha, kde je rozmer duše. Však čo my budeme už jakí zakrpatení, prosím vás pekne. Tuná o spaľovacích motoroch sa tuná bavíme tuná dva dni. Najprv si to prijmete a potom tuná rokujeme o tom jak takí títo. No však za chvíľu nebudeme kúriť ani plynom, ani drevom, prosím vás pekne, to je tá zvrátenosť. A my formujem, formujme tie deti, aby aj oni mali toho plného ducha, aby takýmito hlúposťami sa ani nezaoberaj. Čo zamrzneš v zime?
90. schôdza NR SR - 8.deň - A. dopoludnia
Dátum: 2023-05-12
Poslanec: Kuffa, Štefan (-)
Druh vystúpenia: Vystúpenie s faktickou poznámkou

172. Áno, tieto polemiky už niekoľko rokov sa tu, tuná vedú o hmotnej zodpovednosti verejných činiteľov, ale aj štátnych úradníkov. Stále tento parlament to nedokázal prelomiť. Ale, tak ako to tu zaznelo, aj ja sa som sa nad tým zamyslel, ale tú hmotnú zodpovednosť mať, a teda tých verejných činiteľov a tých ďalších ako úradníkov nižších, ale aj vo vzťahu k občanovi. A veľakrát sa to deje. A veľakrát občania práve, a keď tu hovoríme, že sa ozývajú občania, ktorí chcú, aby tá hmotná zodpovednosť verejných činiteľov tu bola zavedená. Áno, ale nech je zavedená aj vo vzťahu k občanovi. Ja vám poviem príklad konkrétny. Trošku to tu tak zaznelo, a to sú napríklad, ja mám takú veľmi zlú a negatívnu skúsenosť so stavebnými úradmi. Myslíte si, že pre tých úradníkov nejaké lehoty tam platia? Správny zákon vám hovorí, že má rozhodnúť úradník do 30 dní, ak sú komplikované veci má ďalších 30 dní, je to 60 dní. Ale keď ten úradník má aj 90 dní, aj 120 dní, aj rok, aj dva, on vám nevydá jednoducho rozhodnutie. Ale že vám spôsobí škodu tým svojím postojom, ako je postihnuteľný? To nie je len tak, viete, no a ľudia majú takú predstavu, že hmotná zodpovednosť poslancov Národnej rady. No tak už ja neviem si celkom predstaviť, že akú škodu by mohol spôsobiť poslanec Národnej rady. Možno že by sa tuná kdesi potkol a čosi zachytil, nejaký mikrofón, a ho rozbil alebo čosi také neúmyselné. Ale naozaj v tejto chvíli ma nič nenapadá. Ale práve aj tí nižší úradníci, ktorí sú na nižších stupňoch, oni tak vyzerajú tak nenápadne a sú tak pozašívaní po tých úradoch, ale to sú tí, ktorí spôsobujú škody nielen štátu, ale aj občanom Slovenskej republiky. Takže tá hmotná zodpovednosť, aby ju niesli nielen vo vzťahu k štátu, ale aj k občanom Slovenskej republiky, to je veľmi dôležité.
90. schôdza NR SR - 7.deň - A. dopoludnia
Dátum: 2023-05-11
Poslanec: Kuffa, Štefan (-)
Druh vystúpenia: Vystúpenie s faktickou poznámkou

62. Ale s pánom Žilinkom prišla tuná koalícia. To vy tuná, to darmo sa budete z toho vyzúvať. A teraz vám nepasuje pán Žilinka na základe tých rozhodnutí, ktoré ako prijal, tak to sú presne tie vaše útoky. Vy sa hráte na protikorupčnú vládu (reakcia z pléna) a prečo pani prezidentka odvolala, však ja reagujem na to, čo zaznelo v rozprave. Prečo pani prezidentka odvolala túto vládu? No práve na tých korupciách, ktoré tuná padá. Tvárite sa, že nič. A pán kolega Taraba presne to, ako spomenul, tuná ideme kriminalizovať ľudí, rozbíjať rodiny, a tuná trestný čin je za krádež 260 eur, prosím vás pekne. Tak to je čo? Preplnené väznice. To vám vôbec nevadí, to vám vôbec nevadí, že tie väznice sú preplnené, že sú rodiny rozbité. Touto cestou vy chcete ísť, tu ste sa pekne poodkrývali. Takto presne, ako robíte. A prečo by sa pán Taraba mal stretávať s pánom Žilinkom? Veľmi správne to povedal pán poslanec. On sa nemá čo stretávať, on je zákonodarný zbor. A prečo by sa mal s generálnym prokurátorom tuná stretávať? Vy tuná odrazu, jak vám nepasuje osoba, persona, tak to chcete prišiť, že to je opozícia na vine, že tu je pán Žilinka, lebo vám nepasuje do tých vašich kadejakých kšeftov, ktoré tuná robíte. Práve ste to vy. A darmo sa budete za tieto všetky veci skrývať. Pán Žilinka je tu zvolený na sedem rokov, na sedem rokov, a to, či tu on bude ďalej, myslím, že už tri roky má toho obdobia za sebou, tak to rozhodne Národná rada. Nie táto Národná rada. Preto je tých sedem rokov, ale rozhodne následná Národná rada a to nevieme, kto tu bude. A tuná darmo vy tu budete rozprávať, že to my to tuná šijeme, tu na konkrétnu osobu. Nie. To je pre, to je pre Generálnu prokuratúru, tá tri-šesť-trojka, aby ten generálny prokurátor tú kompetenciu mal.
90. schôdza NR SR - 7.deň - A. dopoludnia
Dátum: 2023-05-11
Poslanec: Kuffa, Štefan (-)
Druh vystúpenia: Vystúpenie s faktickou poznámkou

36. Pán kolega Šeliga, vy ste prešli do takej osobnej roviny. A tunak keď hovoríte, že posilňujeme právomoci generálneho prokurátora pána Žilinku, no ale zabúdate na jednu skutočnosť, pán kolega, že aj pán Žilinka bol zvolený tuná na sedem rokov a jednoducho jemu aj uplynie raz toto obdobie a bude tu nová voľba generálneho prokurátora a tá tri-šesť-trojka tu nie je šitá, jak to hovoríte, na konkrétnu osobu. Dnes je to pán Žilinka, zajtra to môže byť ktosi úplne iný. Ale ja tiež som postrehol tú vec, ktorú ste tak ako úplne, tak akoby ľahkovážne priam povedali, že 17 rozhodnutí Ústavného súdu, a boli porušené tu ústavné práva ako našich občanov, ako keby nebolo nič? Prosím vás pekne, tak pre vás Ústavný súd nie je nič a tieto rozhodnutia, ktoré tuná sú, 17 rozhodnutí takých to bolo. A sám hovoríte vzápätí a vyzývate tuná, ak teda toto prejde, tento návrh zákona, tak na ten istý Ústavný súd sa ako obrátite. Tak na jednej strane ho takto dehonestujeme a tých 17 rozhodnutí akoby proste sme spochybňovali a odrazu, keď vám to zase pasuje, tak obrátime sa na Ústavný súd, teda najprv na pani prezidentku, potom na Ústavný súd a podobne. A prosím vás pekne, pán kolega, však vidím, že ste mladší a tak, ale to nemáte ani hanbu v sebe? Vy tak poviete, že protikorupčná koalícia, ktorá sa tuná vytvorila, že vy ste boli protikorupčnou koalíciou? Však vás sprevádzajú samé korupčné kauzy, prosím vás pekne, pán Šeliga. To sa nehanbíte to tuná odprezentovať? To sa nehanbíte? Tu nikto nešije § 363 na konkrétne osoby, ako ste sa to snažili ako posúvať, ale na dodržiavanie zákonností a to je podstatný rozdiel. Ste mladý, chýbajú vám životné skúsenosti, to ja vás nepodceňujem. Vzdelanie vám nechýba, ale životné skúsenosti, pán kolega, vám chýbajú, a svet nie je taký čiernobiely, ako ho možno vidíte vy.
90. schôdza NR SR - 7.deň - A. dopoludnia
Dátum: 2023-05-11
Poslanec: Kuffa, Štefan (-)
Druh vystúpenia: Vystúpenie s faktickou poznámkou

16. Tak ako to pán kolega Tomáš Taraba spomenul tuná hneď v úvode, že tri-šesť-trojka sa stala akoby takým symbolom boja proti generálnemu prokurátorovi, tak toto tuná zažívame od jeho zvolenia a operuje sa tu s tou tri-šesť-trojkou veľmi silne. Možno tie volebné obdobia dozadu páni poslanci v Národnej rade a hlavne občania Slovenskej republiky ani vôbec nevedeli, že nejaká tri-šesť-trojka existuje tuná a odrazu je to aký veľký problém. Ja zas naopak tú tri-šesť-trojku, ak teda aj zostane a v podstate tá kompetencia generálnemu prokurátorovi ostane tak, ako je, tak ja to nepovažujem za likvidáciu demokracie, ale naopak, za jej posilnenie a keď doposiaľ ten generálny prokurátor tieto kompetencie mal, myslím si, že aj naďalej nech tieto kompetencie má a má dosah nad dodržiavaním zákonnosti. Tie komandá, ktoré, Tomáš, si tuná spomínal, ktoré nabiehali a šikanovali našich občanov, myslím si, že naozaj stojí to nemalé prostriedky štát a veľakrát si myslím, že aj tie komandá, ktoré nabiehajú, sú neopodstatnené. Naozaj sú takým zastrašovaním voči občanom a vytvára sa taká bublina strachu tuná. Ako sme to mali možno aj v nejakej nedávnej minulosti, to boli komandá ŠtB, ktoré prepadali domácnosti a, a byty občanov a šikanovali ich. Mne to veľmi ako túto dobu ako pripomína. Myslím si, že za normálnych okolností, ak dostanú predvolania títo občania, že by mali ísť, sa dostaviť pred OČTK, každý normálny občan sa dostaví bez toho, že by mu ktosi vyvaľoval dvere a prepadal ho.
90. schôdza NR SR - 6.deň - B. popoludní
Dátum: 2023-05-10
Poslanec: Kuffa, Štefan (-)
Druh vystúpenia: Vystúpenie s faktickou poznámkou

102. My sme jednoznačne za to, aby sa riešili škody spôsobené zverou na poliach poľnohospodárov. Viete, my sme sa stretli pred nejakým pol, pol rokom tuná s vinohradníkmi, ktorí sa sťažovali rovnako na tú danieliu zver, ktorá im zožerie v podstate celé vinice. A je to v období veľakrát zimy alebo jari, keď ten vinič začína rašiť, tak ony ohryzú úplne všetko. A ja vám to takto poviem, že je rozdiel spôsobenej škody vo vinohrade a na poli s kukuricou, možno s pšenicou. Vinohrad keď vám zožerie táto zver, tak proste zničí toho poľnohospodára totálne. Nechcem bagatelizovať to, keď vám zožerie tá zver, ja neviem, kukuricu alebo pšenicu, ale je to podstatne menšia škoda. Jeden hektár zožratej kukurice sa nerovná jednému hektáru vinice zožratej. A to, čo tento zákon ako rieši, tak to sú aj škody. Sú tu naozaj prelomové veci. Kolegovia, ak my sa nedohodneme, a tak ako to predrečník tuná hovoril, ja tiež by som sa prikláňal k tomu, nech sa to hlasovanie presunie, otvorí sa rozprava a doriešia sa tuná tie veci, lebo ja som tiež sledoval tú rozpravu v podstate sprostredkovane a sú tu chyby, aby ste si to uznali. Ak má padnúť celá dobrá vec práve na tom, že či to povinné členstvo v SPK, v Slovenskej poľovníckej komore, že či má byť, alebo nemá byť, aj toto otvorme. No však teda nech toto zostane. Ale tak závažné veci a riešenie v podstate tých škôd, že by sme my takto hodili cez palubu. Práve tento návrh zákona je prelomový aj tým, že tu sa otvára to ľudové poľovníctvo tej širokej pospolitosti cez to všetko, že tuná zazneli také kritické slová, veľakrát neodborne, neadresne, aj všelijaké hoaxy tu zazneli. Nestihnem viac, lebo mám len tých dve minúty, ale ďakujem za slovo.